		

TELŠIŲ RAJONO SAVIVALDYBĖS ADMINISTRACIJOS NEVARĖNŲ SENIŪNIJOS VIEŠO NUOMOS KONKURSO ORGANIZAVIMO KOMISIJA 






22,37 KV.M. PATALPŲ, ESANČIŲ ŽALŠILĖS G. 1, NERIMDAIČIŲ MSTL., NEVARĖNŲ SEN., TELŠIŲ R., NUOMOS KONKURSO SĄLYGOS 

[bookmark: _Hlk213136806][bookmark: _Hlk158111286][bookmark: _Hlk158731791]1. Nuomotojas Telšių rajono savivaldybė, kodas 111101724, adresas: Žemaitės g. 14, LT-87133 Telšiai, atstovaujamas Telšių rajono savivaldybės administracijos Nevarėnų seniūnijos seniūno Dariaus Martinkaus, veikiančio pagal seniūnijos nuostatus, įgalioto 2026 m. spalio 29 d.   Telšių rajono savivaldybės tarybos sprendimo Nr. T1-280 „Dėl patalpų, esančių Žalšilės g. 1, Nerimdaičių mstl., Nevarėnų sen., Telšių r. sav., nuomos ” 3 punktu, viešo konkurso (toliau – Konkursas) būdu 10-ies metų laikotarpiui išnuomoja negyvenamąsias patalpas (pastato, kuriame yra patalpos, unikalus Nr. 7896-5008-4018, žymėjimas plane – 1C2p), pažymėtas indeksais: 1-4 (15,62 kv. m), 1-16 (4,36 kv. m), su bendro naudojimosi patalpomis, pažymėtomis indeksais: 1-11 (0,97 kv. m), 1-12 (0,63 kv. m), 1-13 (0,79 kv. m), esančias Žalšilės g. 1, Nerimdaičių mstl., Nevarėnų sen., Telšių r. sav. Bendras nuomojamų patalpų plotas ‒ 22,37 kv. m.
2. Patalpų naudojimo paskirtis – mokslo, komercinė.
3. Pradinė  nuomojamų patalpų kaina – 4,00 Eur per mėnesį už 1 m2, neįskaitant PVM. 
4. Nuomos sutarties trukmė: 10 metų.
[bookmark: _Hlk159229035]5. Dokumentus su pasiūlymais konkurso dalyviai teikia užklijuotame voke, adresu Liepų g. 16, Nevarėnai, Nevarėnų sen., Telšių raj. sav., vyresn. specialistui Dariui Stasyčiui, 205 kab. , tel. 8-444-44145, el.p. darius.stasytis@telsiai.lt. 
6. Paraiškų dalyvauti turto nuomos konkurse pateikimo terminas. Dokumentai dalyvauti viešajame konkurse registruojami nuo 2026-11-16 iki 2026-11-27  (darbo dienomis nuo 9 iki 15 val.).  
7. Turto viešo nuomos konkurso dalyviai, norintys dalyvauti nuomos konkurse (toliau – konkurso dalyviai), arba jų atstovai skelbime nurodytu laiku pateikia Komisijai užklijuotą voką, ant kurio turi būti užrašyta turto, kurio nuomos konkursas buvo skelbtas, pavadinimas, adresas ir nuoroda „Turto nuomos konkursui“. Voke turi būti pateikta:
7.1. paraiška, kurioje nurodomas konkurso dalyvio ar jo įgalioto asmens vardas, pavardė, gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, konkurso dalyvio ar jo įgalioto asmens banko sąskaitos, į kurią komisija turi pervesti grąžinamą pradinį įnašą, rekvizitai, kontaktinio asmens telefono numeris, elektroninio pašto adresas, kiti reikalingi duomenys. Paraiškoje turi būti nurodytas siūlomas konkretus nuompinigių dydis ir paaiškinama, kokiam tikslui konkurso dalyvis naudos nuomojamą turtą;
7.2. juridinių asmenų registro išplėstinis išrašas arba atitinkamos užsienio valstybės institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje asmuo registruotas) išduotas dokumento ar priesaikos deklaracijos, liudijančios, kad juridinis asmuo yra įregistruotas ir veikiantis įstatymų nustatyta tvarka bei turi teisę verstis atitinkama veikla, tinkamai patvirtintos kopijos (šie reikalavimai taikomi juridiniams asmenims);
7.3. kredito įstaigos kvitas, mokėjimo išrašas, kuriame pažymėta, kad konkurso dalyvis į nuomotojo skelbime nurodytą banko sąskaitą sumokėjo pradinį įnašą, lygų paskelbtam 3 mėnesių pradiniam nuompinigių dydžiui.
8. Darbuotojas, atsakingas už nuomos konkurso organizavimą ir vykdymą: Darius Stasytis, Telšių rajono savivaldybės administracijos Nevarėnų seniūnijos vyresnysis specialistas, adresas: Liepų g. 16,  Nevarėnai,  Telšių r., tel. 8 444 44 145, el.p. darius.stasytis@telsiai.lt. 
9. Vokai su pasiūlymais atplėšiami 2026 m. lapkričio 30 d. 10.00 val.  Nevarėnų seniūnijos administraciniame pastate Liepų g. 16, Nevarėnai, seniūno kabinete.    Dalyvauti turto viešame nuomos konkurse turi teisę šio konkurso dalyviai ar jų įgalioti atstovai. Konkurso dalyviai turi pateikti komisijai konkurso dalyvio registracijos bei asmens dokumentus.
10. Banko (skyriaus, filialo) ar kredito įstaigos (skyriaus, filialo) pavadinimas ir sąskaita į kurią turi būti sumokėtas pradinis įnašas: pradinis įnašas, lygus paskelbtam 3 mėnesių nuompinigių dydžiui (268,44 Eur), įnešamas į Telšių rajono savivaldybės administracijos Nevarėnų seniūnijos sąskaitą Nr. LT 82 4010 0428 0004 0191 banke Luminor Bank  AS.
[bookmark: _Hlk213654930]11. Nuomojamo turto apžiūra: 2026 m. lapkričio 20 d. nuo 11.00 iki 12:00 val. Asmenys, pageidaujantys nurodytu laiku apžiūrėti nuomojamą turtą, privalo iki 2026 m. lapkričio 19 d. 8.00 val.  el. paštu: darius.stasytis@telsiai.lt užsiregistruoti į turto apžiūrą.  Atsakingas asmuo: vyresn. specialistas Darius Stasytis, tel. 8-444-44145, el.p. darius.stasytis@telsiai.lt.
12. Konkurso laimėtojas (toliau – Nuomininkas) iš anksto suderinęs su Nuomotoju turi teisę savo lėšomis įrengti reklamines iškabas, vadovaudamasis Lietuvos Respublikos reklamos įstatymo nuostatomis, kitais teisės aktais, reglamentuojančiais reklamos naudojimo reikalavimus, reklaminės veiklos subjektų atsakomybę ir reklamos naudojimo priežiūros Lietuvos Respublikoje teisinius pagrindus. 
13. Nuomininkas įsipareigoja:
13.1. per 20 darbo dienų nuo Akto pasirašymo dienos įregistruoti nuomos sutartį Nekilnojamojo turto registro informacinėje sistemoje;
13.2. per 5 darbo dienas nuo Sutarties pasirašymo priimti Sutarties 1 punkte nurodytą turtą pagal Aktą;
13.3. per 10 darbo dienų nuo turto perdavimo Aktu dienos sudaryti su pastatą administruojančia įmone ir atitinkamomis įmonėmis bei organizacijomis sutartis dėl atsiskaitymo už šaltą ir karštą vandenį, elektros energiją, dujas, šiluminę energiją ir komunalines bei ryšio paslaugas (buitinių atliekų išvežimą, bendrojo naudojimo patalpų ir namui priskirtos teritorijos valymą ir kitas paslaugas), kreiptis į žemės sklypo valdytoją dėl žemės nuomos ar panaudos sutarčių sudarymo. Sudarytą žemės nuomos ar panaudos sutartį užregistruoti Nekilnojamojo turto registro informacinėje sistemoje;
13.4. laiku mokėti Sutartyje nustatytą nuomos mokestį ir kitus pagal Sutartį priklausančias įmokas ir mokesčius;
13.5. naudoti turtą pagal paskirtį, nurodytą Sutarties 2 punkte, griežtai laikytis šios paskirties turtui keliamų laikymo, priešgaisrinės saugos, sanitarinių ir techninių taisyklių, užtikrinti jo gerą būklę (atsižvelgdamas į normalų nusidėvėjimą), saugoti turtą nuo sugadinimo, dingimo;
13.6. sudaryti nuomotojui sąlygas tikrinti nuomojamo turto būklę;
13.7. pasibaigus Sutarčiai, per 10 darbo dienų perduoti turtą nuomotojui pagal Aktą. Neperdavus turto nuomos mokestis skaičiuojamas tol, kol turtas bus atlaisvintas ir perduotas nuomotojui pagal Aktą; 
13.8. kai pasibaigia sutarties galiojimas ar sutartis yra nutraukiama prieš terminą, iki turto perdavimo pagal Aktą dienos įvykdyti visus mokestinius įsipareigojimus, susijusius su išsinuomotu turtu;
13.9. pasibaigus Sutarties galiojimo terminui arba Sutartį nutraukus prieš terminą, perduoti turtą pagal Nuomininko parengtą Aktą tvarkingą, tokios pat būklės, kokios jis buvo perduotas nuomininkui, atsižvelgiant į normatyvinį turto nusidėvėjimą, su visais padarytais pertvarkymais, kurių negalima atskirti nepadarant žalos turtui; nuomininkui neatlyginamos turto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už turto pagerinimą;
13.10. savo lėšomis  per 20 darbo dienų apdrausti (išskyrus atvejus, kai draudžiami padidintos rizikos kultūros paveldo objektai, registruoti kultūros vertybių registre arba jei išnuomotą turtą yra apdraudęs nuomotojas) išsinuomotą Savivaldybės nekilnojamąjį  turtą savininko (Savivaldybės) naudai nuomos sutarties galiojimo laikotarpiui nuo žalos, kuri gali būti padaryta dėl ugnies, vandens, gamtos jėgų, o kai nekilnojamasis turtas išnuomojamas kartu su kilnojamuoju turtu ir nuo vagysčių, trečiųjų asmenų veiksmų, ir per 5 darbo dienas pateikti nuomotojui apdraudimo faktą patvirtinančius dokumentus.
13.11. Nuomininkas turi ir kitų teisių ir pareigų, nustatytų Sutartyje ir teisės aktuose.
14. Nuomos sutarties šalys privalo laikytis šių sąlygų:
14.1. Nuomininkas neturi teisės be Nuomotojo išankstinio rašytinio sutikimo atlikti statinio kapitalinio remonto arba rekonstravimo darbus, atlikti nekilnojamojo turto paskirties keitimą. Turto remontas, kapitalinis remontas, rekonstrukcija ar kiti darbai, kuriais turtas pritaikomas nuomininko veiklai, taip pat interjero įrengimo ir apdailos darbai atliekami nuomininko lėšomis, kurios yra neatlyginamos. Tokiu atveju projektą nuomininkas privalo pateikti nuomotojui, kad būtų gautas rašytinis pritarimas. Nuomotojas turi teisę neleisti atlikti tam tikrų darbų, jei jais iš esmės pakeičiama turto paskirtis, sumažinama vertė ar kitaip pabloginama būklė arba jei tai neatitinka statybos normų ir reikalavimų;
14.2. Nuomininkas, Sutartyje nustatytu laiku nesumokėjęs nuompinigių, moka 0,05 procento delspinigių (procentais nuo nesumokėtos nuompinigių sumos, nustatytos už kiekvieną pavėluotą dieną). Delspinigių sumokėjimas neatleidžia nuomininko nuo pagrindinės prievolės įvykdymo;
14.3. likus 2 mėnesiams iki Sutarties termino pabaigos, nuomotojas raštu praneša nuomininkui apie nuomojamo turto atlaisvinimą. Jei nuomininkas, pasibaigus Sutarčiai, per 10 darbo dienų neperduoda Savivaldybės turto, nuomos mokestis skaičiuojamas, kol turtas bus atlaisvintas ir perduotas nuomotojui pagal Aktą; 
14.4. pasibaigus nuomos terminui arba nutraukus Sutartį prieš terminą, nuomininkas privalo perduoti pagal Aktą nuomotojui turtą tvarkingą, švarų, su visais atliktais pagerinimo elementais, neatskiriamais nuo turto; turtą grąžinti tokios būklės, kokios jis buvo perduotas, atsižvelgiant į normatyvinį turto nusidėvėjimą, arba Sutartyje sulygtos būklės. Nuomininkui, pagerinusiam pagal Sutartį išnuomotą turtą (atlikus remonto darbus), už turto pagerinimą neatlyginama.
14.5. nuomininkui perdavus netvarkingą turtą (pvz., su paliktomis šiukšlėmis ar kitais daiktais), nuomotojo patirtus nuostolius (išlaidas) dėl turto remonto, šiukšlių ir kitų daiktų išvežimo apmoka nuomininkas pagal nuomotojo pateiktą sąskaitą faktūrą
14.6. Laikytis kitų Telšių rajono savivaldybei nuosavybės teise priklausančio turto nuomos tvarkos apraše, patvirtintame Telšių rajono savivaldybės tarybos 2026 m. rugpjūčio 27 d. sprendimu Nr. T1-237 „Dėl Telšių rajono savivaldybei nuosavybės teise priklausančio turto nuomos tvarkos aprašo patvirtinimo“, nustatytų Nuomotojo ir Nuomininko pareigų. 
15. Viešas nuomos konkursas vykdomas vadovaujantis Telšių rajono savivaldybei nuosavybės teise priklausančio turto nuomos tvarkos aprašu, patvirtintu Telšių rajono savivaldybės tarybos 2026 m. rugpjūčio 27 d.  sprendimu Nr. T1-237 „Dėl Telšių rajono savivaldybei nuosavybės teise priklausančio turto nuomos tvarkos aprašo patvirtinimo“(toliau - Tvarkos aprašas). Asmuo, dalyvaudamas nuomos konkurse, patikina jog yra susipažinęs su Tvarkos aprašu.  

Patvirtinta:

Komisijos pirmininkas	Darius Stasytis

Komisijos nariai:                           Silvija Buzveitytė 

                                                      Vygantas Račkauskas

